jkorsvik/nowiki_second_scrape_merged huggingface dataset:
Under the Mistletoe

Under the Mistletoe er det første julealbumet og det andre studioalbumet til den kanadiske musikeren Justin Bieber, utgitt i 2011. 


== Bakgrunn ==
Den 25. august 2011 opplyste Bieber at han ville lage sitt første julealbum i løpet av høsten 2011. De amerikanske produsentene Scooter Braun og Kuk Harrell bekreftet en uke senere at Bieber hadde samarbeidet med Sean Kingston og Taylor Swift, samt produsentene Jonathan Rotem og The Messengers. Senere samme måned ble det annonsert at Boyz II Men, Usher, og The Band Perry også skulle samarbeide med Bieber på albumet. Den 30. september 2011 ble det offisielle album-coveret og albumnavnet publisert av Bieber på Facebook. Den 4. oktober 2011 avslørte Mariah Carey selv at hun og Bieber hadde laget en duett av hennes hit-julesang «All I Want for Christmas Is You».


== Singler ==
Albumets første singel «Mistletoe», ble skrevet og produsert med The Messengers, og ble utgitt den 18. oktober 2011. Albumets andre singel «The Christmas Song (Chestnuts Roasting on an Open Fire)» sammen med Biebers venn og R&B-sanger Usher, ble utgitt den 24. oktober 2011. 


== Mottakelse og salg ==
Under the Misteltoe debuterte som nummer en på Billboard 200 i USA, og solgte 210 000 kopier i løpet av den første uken. Albumet fikk lunkne kritikker i Norge, men gikk inn på 3.-plass på VG-lista Topp 40. Singelen «Mistletoe» nådde en 2.-plass på VG-lista Topp 20. 


== Sporliste ==
Hver av sangene ble gjennomgått av Billboard.
«Only Thing I Ever Get for Christmas»
«Mistletoe»
«The Christmas Song (Chestnuts Roasting on an Open Fire)» (med Usher)
«Santa Claus Is Coming to Town»
«Fa La La» (med Boyz II Men)
«All I Want for Christmas Is You (Superfestive!)» (duett med Mariah Carey)
«Drummer Boy» (med Busta Rhymes)
«Christmas Eve»
«All I Want Is You»
«Home This Christmas» (med The Band Perry)
«Silent Night»
Bonusspor på De Luxe Edition
«Christmas Love»
«Fa La La (A Capella)»
«Pray» (med The Band Perry)
«Someday at Christmas»


== Referanser ==


== Eksterne lenker ==
(en) Under the Mistletoe på MusicBrainz 
(en) Under the Mistletoe på Spotify 
(en) Under the Mistletoe på AllMusic
Dag Tønder

Dag Tønder (født 27. juni 1907, død 1989) er en norsk redaktør, jurist og embedsmann. Tønder var sorenskriver i Vardø. Fra 1951 til 1955 var han fungerende fylkesmann i Finnmark.
Tønder hadde også verv i det samiske avisaksjeselskapet Ságat/Samisk avis AS. Fra 5. november 1955 til 15. juni 1956 var han leder i Finnmark fylkestings utvalg for samisk avis. Fra 15. juni 1956 til 29. mars 1958 var han styreleder i selskapet.
Deathwatch

Deathwatch er en skrekkfilm fra 2002 regissert av Michael J. Bassett.


== Handling ==
Filmen utspiller seg på Vestfronten under første verdenskrig. Mange soldater faller for maskingevær-ild eller på grunn av artilleri, og enheten går seg vill i den tette tåken. Men en avskåret gruppe overlevende britiske soldater, ledet av Kaptein Jennings, inntar en tysk skyttergrav. Men de vet ikke hvor de befinner seg, og de får heller ingen forsterkninger. Men de oppdager tre livredde tyske soldater. En av tyskerne blir skutt og drept, en annen flykter. Men den tredje tyskeren, Friedrich, overgir seg. Overbevist om at de har brutt gjennom fiendens linjer, bestemmer soldatene seg for å sikre skyttergravene. De utforsker området, men oppdager illevarslende tegn: Deriblant råtnende kropper, med piggtråd surret rundt hele kroppen deres. Kompasser og klokker har også sluttet å fungere. Men når de detonerer sprengstoff for å stenge av enkelte passasjer, hører de en demon-lignende knurring, og blod renner fra gjørmen.
Men plutselig våkner ett lik til live, og overfaller Barry. Når Charlie og Tate ankommer finner de Barrys lik surret til veggen med piggtråd. I mistanke om at tyske tropper de ikke har oppdaget enda er ansvarlige, forhører mennene Friedrich (som også kan fransk, noe Charlie forstår) og han forklarer at de andre tyskerne hadde begynt å drepe hverandre, og at det finnes en slags «ondskap» i skyttergravene. Soldatene angripes, ikke av fiendtlige tropper, men av onde og ubeskrivelige krefter som gir seg utslag både på det fysiske og psykiske plan. De tilkomne soldatene ender, tilsynelatende i likhet med de tyske soldatene som var der tidligere, med å drepe hverandre en etter en. Lyder som de tror er innkommende artilleri og fiendtlig infanteri får Jennings til å sprekke under alt presset, og ved en feiltakelse skyter og dreper han Jack.
Moralen og disiplinen blir raskt enda verre, og Willie tenker på å desertere. Den natten blir han jaget av en uhyggelig rød tåke. Han forsøker å flykte inn i ingenmannsland, bare for å bli skutt av Anthony Bradford. De eneste som overlever oppholdet i skyttergraven er soldaten Charlie Shakespeare, og en mystisk tysk soldat ved navn Friedrich som britene tok til fange da de kom. Men senere kommer det en annen gruppe britiske soldater til den samme skyttergraven. Der ser de Friedrich sitte alene. De rope til ham om å overgi seg, noe han etterkommer ved å løfte hendene. Historien antyder at det samme kommer til å skje en gang til, og at alle soldatene som kommer til området er dødsdømt.


== Medvirkende ==
Sentrale roller og skuespillere:


== Referanser ==


== Eksterne lenker ==
(en) Deathwatch på Internet Movie Database 
(sv) Deathwatch i Svensk Filmdatabas 
(da) Deathwatch i Danmark Nationale Filminstitut 
(fr) Deathwatch på Allociné 
(nl) Deathwatch på MovieMeter 
(en) Deathwatch på AllMovie 
(en) Deathwatch på Rotten Tomatoes
Liv Schjødt

Liv Schjødt (født 31. mai 1899, død 9. april 1989) var en norsk journalist, interiørarkitekt og kvinnesakskvinne fra Oslo.
Hun studerte på slutten av 1930-tallet ved Statens håndverks- og kunstindustriskole, og ble i 1941 med i redaksjonen til det nystartede Bonytt sammen med interiørarkitekt Arne Remlov og møbelselger Per Tannum. Schjødt forble i redaksjonen til 1968 da hun ble avløst av Else Margrethe Engen. Liv Schjødt var samtidig mangeårig konsulent i Boliginstituttet (etablert 1954 i Oslo), holdt en mengde foredrag og seminarer, og utga bøker om boliger og interiører.  Hun er kjent for sitatet av 1948, om boligstandarden i Oslo: «Vi kan ikke skape førsteklasses borgere i tredjeklasses boliger», som igjen var hennes sitering av briten Lloyd George.
Schjødt var også journalist i Kvinnen og Tiden, et tidsskrift som ble startet i 1945 som oppfølger til det illegale Kvinnefronten. Hun var leder i Stor-Oslo Kvinnesaksforening 1946–1948. En kortere tid skrev hun også for Arbeiderbladet. Som journalist i Orientering rapporterte hun i avisens første tiår (1954–63) fra land i Fransk Vest-Afrika der de kjempet for avkolonisering.


== Utgivelser ==
Liv Schjødt, red. (1950). Boligsak er hovedsak. Cappelen.  111 s.
Arne Remlov og Liv Schjødt, red. (1953). Bonytt byggebok. Bonytt forlag.  156 s.
Arne Remlov og Liv Schjødt, red. (1956). Bonytt byggebok 2. Bonytt forlag.  184 s.
Liv Schjødt (1956). Sette bo. Boliginstituttet for Oslo/Lyche forlag.  52 s.
Liv Schjødt (1956). God form er best i bruk. Norges Kooperative Landsforening.  33 s.
Odd Brochmann, Liv Schjødt og Freddie Kinck-Hanssen (1962). Bedret boligbruk. Tanum forlag.  101 s.
J. A. Bonnevie, Liv Schjødt og Kjell Magnussen (1962). Før De bygger hus og hytte. Boliginstituttet for Oslo/Lyche forlag.  32 og 40 s.
Arne Remlov og Liv Schjødt, red. (1964). Bonytt byggebok 3. Bonytt forlag.  220 s.
Liv Schjødt (1965). Inne i hus, inne i hytter. Bonytt forlag.  202 s.
Liv Schjødt, red. (1968). Norsk kunsthåndverk. Landsforbundet Norsk Brukskunst ved 50-årsjubiléet 1968. Forlaget Bonytt.  143 s.
Liv Schjødt, red. (1968–1969). Bonytt peisbok 1 og 2. Bonytt forlag.  88 og 111 s.


== Referanser ==
Truls Graff

Truls Johannesen Wiel Graff (født 16. april 1851 på gården Øhr i Idd i Østfold, død 1918) var en norsk offiser, jurist og embedsmann. Han var fylkesmann i Finnmark 1896–1906.
Graff ble gift med Benthe T. M. C. Baastad i 1882. De fikk syv barn.
Han arbeidet som sakfører på Hamar fra 1887 til 1897. I 1890 var Graff i noen måneder konstituert amtmann i Hedmark etter at Ludvig Kyhn døde i stillingen. Fra 1896 til 1906 var Graff amtmann i Finnmark. Han ble ridder av St. Olavs Orden i 1897.


== Referanser ==
Eddy «Knerten» Lyshaug

Eddy «Knerten» Lyshaug (født 9. februar 1977) er en norsk trekkspiller og komponist bosatt på Knapstad.Han innehar fem norgesmestertitler og to nordiske mesterskapstitler. Han har samarbeidet med kjente musikere som Benny Andersson, Bill Booth, Arne Bendiksen, Orsa spelmän, Jørn Hoel, Kari Svendsen, Rune Rudberg, Gaute Ormåsen, The Tramps og Sigmund Dehli. Lyshaug er mest kjent for å spille diatoniske trekkspill, særlig torader. Han er benyttet som studiomusiker på mange innspillinger. Lyshaug startet folkrockbandet Among Elves (1997-2008), og er norgesmester i gammeldansmusikk med orkesteret Knerten & Co.Han har komponert en rekke sanger. «Evig Rus» og «Høna med det rare i» er de mest kjente.
Lyshaug spiller med Bill Booth band, Store Norske Seegers Session, og står bak både Tomterdagene og Spydeberg Rock Festival. Han var leder for Titanofestivalen fra 2000 til 2002.


== Diskografi ==
AlbumNew Dehli & Knerten Band (1997), med Sigmund Dehli
Buskspell II: Fra gammeldans til hymne (2010), med Sigmund DehliSingler/EP-erSigmund Dehli & Knerten (1996), med Sigmund Dehli


=== Meieristan ===
Trøkk og tæl (1998)


=== Among Elves ===
Demo 2000 (2000)
Among Elves (2003)Deltar påTalent: Norge danser – Dancing in Norway – 20 gammeldansfavoritter (1994)
Dunder & Brak: Kjipp kjapp senior (2000)
Norild Records: Torader 1 (2000)
Øyvind Hagen: 25 år uten mål og mening (2006)
Gaute Ormåsen: Drømmesang (2008)
Bill Booth: New Land (2010)
Håvard Lippestad & Kyndig Hjelp: 1825 (2015)
Håvard Lippestad & Kyndig Hjelp: Stolpeskudd (2016)
Myllargutens gammaldansorkester: Myllargutens gammaldansorkester Vol. 1 (2016)
MPS: Guldvingen (2016)
Bill Booth: Some Distant Shore (2017)
Hans Cato Kristiansen: A Long Ride (2018)


== Referanser ==
Arta (region)

Arta er et region i Djibouti. Den ligger sentralt i landet og grenser til regionene Tadjoura, Djibouti, Dikhil og Ali Sabieh. Den grenser også til landet Somalia i øst.
Arta er den nyeste av Djiboutis regioner og ble skilt ut fra Dikhil og Djibouti.
Dikhil (region)

Dikhil er et region i Djibouti. Den ligger sørvest i landet og grenser til regionene Tadjoura, Arta og Ali Sabieh. Den grenser også til landet Etiopia i sør og vest.
Deler av Abbe-sjøen ligger i denne regionen, dessuten ligger det flere andre innsjøer langs grensen til Etiopia.
Obock (region)

Obock er et region i Djibouti. Den ligger nord i landet langs kysten av Rødehavet og grenser til regionen Tadjoura i sørvest og landet Eritrea i nordvest.
Det finnes flere saltsjøer langs kysten til Rødehavet.
Tadjourah (region)

Tadjourah er et region i Djibouti. Den ligger sentralt i landet innerst i Tadjourah-bukta og grenser til regionene Obock, Dikhil og Arta. Den grenser også til landene Eritrea i nord og Etiopia i vest.
Det høyeste punktet i Djibouti, Mousa Ali, ligger i Tadjourah.
Annemasse

Annemasse er en kommune i departementet Haute-Savoie i regionen Auvergne-Rhône-Alpes sørøst i Frankrike. Kommunen ligger ved grensa til Sveits, og hadde i underkant av 30 000 innbyggere i 2010.


== Befolkningsutvikling ==
Antall innbyggere i kommunen Annemasse


== Referanser ==


== Eksterne lenker ==
(fr) Offisielt nettsted 
(en) Annemasse – kategori av bilder, video eller lyd på Commons 
Kommunedata INSEE
VCard

vCard eller V-Card er en standard filformat for elektroniske visittkort. vCard er gjerne lagt til en e-postmelding eller sendt som SMS eller MMS, men kan også eksempelvis legges til en internettside, eller en elektronisk CV.
Innholdet på et vCard er likt det som oppgis på andre visittkort, som navn og adresse, firmatilknytning, telefonnummer, e-postadresser, internettadresser, logotyper og bilde. I tillegg kan et vCard også inneholde hyperlenker, lydfil eller en QR-kode.
Thonon-les-Bains

Thonon-les-Bains er en kommune i departementet Haute-Savoie i regionen Auvergne-Rhône-Alpes sørøst i Frankrike. Kommunen er underprefektur i departementet.
Her renner vassdaget La Dranse ut i Genfersjøen.


== Befolkningsutvikling ==
Antall innbyggere i kommunen Thonon-les-Bains


== Referanser ==


== Eksterne lenker ==
Offisielt nettsted 
(en) Thonon-les-Bains – kategori av bilder, video eller lyd på Commons 
Kommunedata INSEE
Henrik Hertz

Henrik Hertz (født 25. eller 27. august 1797/1798 i København, død 25. februar 1870 samme sted) var en dansk lyriker og dramatiker, opprinnelig jurist. Han debuterte med lystspillet Hr. Burchardt og hans Familie i 1827 og utga mange dramatiske arbeider opp gjennom årene. Hans Gengangerbreve fra 1830 vakte oppsikt i samtiden; her etterlignet han Jens Baggesens måte å skrive på. Av andre kjente verk kan nevnes  Sparekassen og den romantiske tragedien Svend Dyrings Huus.
Hertz var en nær venn av Johan Ludvig Heiberg og Johanne Luise Heiberg og han skapte flere roller til henne. 


== Liv og virke ==


=== Bakgrunn ===
Hertz, som hadde jødiske foreldre, ble i 1817 student og 1825 juris kandidat, fikk i 1824 Københavns Universitet gullmedalje for en juridisk avhandling og 1826 for en estetisk. 


=== Karriere ===
Han viet seg siden til en rent skjønnlitterær produksjon. 
I 1827 utgav Hertz komedien Hr. Buckardt og hans familie og de påfølgende årene et par vaudeviller og lystspill, hvorav det behagelige Amors genistreger på vers (1830). I 1830 utsendte han, anonymt likesom de eldre verkene, Gengangerbreve, forfattet under navnet Jens Baggesen, et kvikt og elegant innlegg i den estetiske feiden mellom Oehlenschlägers tilhengere og J.L. Heiberg, der han avgjort stilte seg på den sistnevntes side och sterkt hevdede formens store betydning for diktningen. 
Hertz oppgav i 1832 sin anonymitet, lot seg samme år døpe, og foretok med statsstøtte en reise til Tyskland, Italia og Frankrike. Hans omkring 40 skuespill, ulikartede også i verdi, men alle preget av god smak og skarpt blikk for scenisk virkning, har vært av største betydning for den danske scenes utvikling, og hans stykker ble vedvarende populære. 
Blant teaterstykkene bør fremholdes det ekte danske lystspillet Sparekassen (1836), den romantiske tragedien Svend Dyrings Hus med både emne og språktone fra folkevisene (1837), det muntre lystspillet Indkvarteringen (1841), det lyriske drama Kong Renés Datter (1845), og det historiske drama Ninon (1848). 
Hans dramatiske verker utkom samlet i 18 bind 1853–1873 og i utval i åtti bind i 1897. 
Også som lyriker vant Hertz anseelse: Hans Digte ble samlet 1851–1862 i fire band og i utvalg 1899. Videre kan nevnes at han utgav romanen Stemninger og Tilstande (1839), sterkt polemisk mot den nye liberalismen, og den vidløftige skildringen Johannes Johnsen (3 bind, 1861), opprinnelig inntatt i Ugentlige Blade, som utkom 1858–1859. Hertz fikk 1845 tittelen professor, og var en av de fire danske forfattere, som først (1851) fikk årlig statsstipend. Breve til og fra Henrik Hertz ved P. Hertz utkom 1897.
Han mottok Statens Kunstfonds hædersydelse og var innehaver av Dannebrogordenens hederstegn og Dannebrogordenen.


== Referanser ==


== Eksterne lenker ==
(en) Henrik Hertz – kategori av bilder, video eller lyd på Commons 
Om Hertz fra Arkiv for Dansk Litteratur
Omtale i Kalliopearkivert utgave
(en) Henrik Hertz på Internet Movie Database 
(no) Henrik Hertz hos Sceneweb 
(sv) Henrik Hertz i Svensk Filmdatabas 
(da) Henrik Hertz på Filmdatabasen 
(en) Henrik Hertz hos Internet Broadway Database
Karl Adolf Langberg

Karl Adolf Langberg (født 8. februar 1850 i Stavanger, død januar 1889) var en norsk embedsmann.
Fra 1886 til 1889 var han amtmann i Finnmark.


== Referanser ==
Sederfat

Sederfat er et fat hvor jødene har deler av sedermåltidet på. Maten i dette måltidet minner dem på at de arbeidet som slaver i gamle Egypt, før Gud førte dem ut av landet.
Carl Ingvart Theodor Rynning

Carl Ingvart Theodor Rynning (født 17. januar 1837 i Hjartdal i Telemark, død 8. september 1892 i Norderhov Ringerike i Buskerud) var en norsk embedsmann.
Fra 1882 til 1885 var han amtmann i Finnmark.
Rynning var 2. representant fra Finmarkens amt på Stortinget i perioden 1883–1885.


== Referanser ==


== Eksterne lenker ==
(no) Carl Ingvart Theodor Rynning hos Norsk senter for forskningsdata
Johan Blackstad

Johan Blackstad (født 16. november 1832, død 8. november 1904 i Kristiania) var en norsk embedsmann. Aage Schavland var hans svigerfar.
Blackstad var sønn av en prokurator. Han ble student i 1852 og cand. jur. i 1857. De neste årene arbeidet han som fullmektig hos sorenskriveren i søre Hedmark. Og fra 1860 som kopist i justisdepartementet. 1870-74 var han fut og sorenskriver i Varanger, deretter amtmann i Finnmark fra 1874 til 1882. Senere sorenskriver i Eiker fra 1882, lagmann i Eidsivating fra 1889 og i Oslo fra 1892. I tiden 1891-1901 var han fungerende riksadvokat, utnevnt til embetet i 1901.
Blackstad var formann i den kongelige kommisjonen av 1875 om samene. Fra 1891 var han medlem av kommisjonen om det kriminelle rettsstellet. Han var en pådriver for å få gjennomført juryloven. Ellers skal han ha vært den første som tok til orde for freding av hval.
Blackstad representerte valgkretsen Hammerfest, Vardø og Vadsø på Stortinget fra 1880 til 1885. I begge periodene var han medlem av justiskomiteen. Han sluttet seg til Høyre da partiet ble dannet.


== Referanser ==


== Eksterne lenker ==
(no) Johan Blackstad hos Norsk senter for forskningsdata
Mathias Bonsach Krogh Nannestad

Mathias Bonsach Krogh Nannestad (født 14. oktober 1815 i Ørlandet, død 17. mars 1878 i Drøbak) var en norsk embedsmann. 
Fra 1858 til 1866 var han amtmann i Finnmark, og deretter fra 1866 til 1869 amtmann i Troms.


== Referanser ==


== Eksterne lenker ==
(no) Mathias Bonsach Krogh Nannestad hos Norsk senter for forskningsdata
Ronald Wayne

Ronald Wayne (født 17. mai 1934) er en amerikansk forretningsmann. Han var grunnlegger av IT-selskapet Apple Computer sammen med Steve Jobs og Steve Wozniak. Wayne solgte sin del på 10 prosent for 800 dollar i 1977.


== Referanser ==
Peter Strauss

Peter Strauss (født 20. februar 1947 i Westchester County) er en amerikansk skuespiller.
Straus er kjent for å ha spilt i flere TV-serier på 1970- og 1980-tallet. Han mottok en Emmy i 1979 for sin rolle i filmen The Jericho Mile.


== Filmografi (utvalg) ==
1969: Hail, Hero!
1970: Soldier Blue
1970: The Young Lawyers (TV-serie)
1972: Young Dr. Kildare (TV-serie)
1973: Mary Tyler Moore (TV-serie)
1974: Hawaii Five-O (TV-serie)
1974: Cannon (TV-serie)
1974: Barnaby Jones (TV-serie)
1979: The Jericho Mile
1972-1975: The Streets of San Francisco (TV-serie)
1981: Masada
1983: Romjegeren
1996: The Incredible Hulk (TV-serie)
1996-1997: Moloney (TV-serie)
2004: Law & Order (TV-serie)
2005: XXX: The Next Level
2010: Spesialavsnittet


== Referanser ==


== Eksterne lenker ==
(en) Peter Strauss på Internet Movie Database 
(sv) Peter Strauss i Svensk Filmdatabas 
(da) Peter Strauss på Filmdatabasen 
(da) Peter Strauss på Scope 
(fr) Peter Strauss på Allociné 
(en) Peter Strauss på AllMovie 
(en) Peter Strauss hos Turner Classic Movies 
(en) Peter Strauss hos The Movie Database 
(en) Peter Strauss hos Internet Broadway Database
Oyonnax

Oyonnax er en kommune i departementet Ain i regionen Auvergne-Rhône-Alpes sørøst i Frankrike. Oyonnax er den nest folkerikeste kommunen i departementet. Innbyggerne kalles oyonnaxiens.


== Geografi ==
Kommunen ligger i dalen ved Jurafjellene lengst nord i Ain.


== Befolkningsutvikling ==
Antall innbyggere i kommunen Oyonnax


== Referanser ==


== Eksterne lenker ==
Offisielt nettsted 
(en) Oyonnax – kategori av bilder, video eller lyd på Commons 
Kommunedata INSEE
Tegnsalat

Tegnsalat er resultatet når bokstaver eller andre skrifttegn vises ved hjelp av gale symboler eller tegn. Dette kan skje når tekst blir lest med feil tegnsett eller sjeldnere når systemet mangler fonter med glyfer for de aktuelle tegnene. Tegnsalat kan oppstå for symboler som ikke er dekket av ASCII, som kun dekker de vanligste tegnene som brukes i engelsk tekst. De norske bokstavene Æ, Ø, og Å har for eksempel blitt kodet på mange forskjellige måter. Hvis tekstfiler lagret i DOS ble åpnet i Windows, ble for eksempel æøå til ‘›†, og dermed «Dårlig vær sørpå» til «D†rlig v‘r s›rp†». 
I tilfeller der skandinaviske bokstaver blir byttet ut, lar vanligvis betydningen seg fremdeles forstå utfra sammenhengen. Verre er situasjonen for språk som ikke bruker latinske bokstaver i det hele tatt, der alle bokstavene blir vist feil. Mange språk har derfor egne ord for tegnsalat. På japansk kalles det mojibake (文字化け, moji «bokstav» + bake «forkledning/forvandling»), et ord som også har blitt lånt inn i engelsk. I Russland kalles det Крокозябры krokoziabry og på bulgarsk маймуница majmunitsa. Hvis for eksempel det russiske ordet «Крокозябры» lagres med den eldre russiske tekstkodingen (ikke Unicode), kan det ende opp som «ëÒÏËÏÚÑÂÒÙ», altså helt uleselig.


== Eksempler ==
Broder Yun

Broder Yun (kinesisk: 云弟兄) også kjent som Liu Zhenying (刘振营), som i sin bok som heter "Tianshang ren" (天上人), (født 1958 i Nanyang, Henan) er en eksil kinesisk kristen husmenighet leder, evangelist, og talsmann for tilbake til Jerusalem bevegelsen.
Han flyttet ut av Kina i 1997 og begynte å forkynne i vest. Kort tid etter han flyttet så utnevnt kristne ledere i Kina han til sin offisiell talsmann i Vesten. I 2003 kom Den himmelske mann ut, en biografi om hva han har gjort. Noen av de mest bemerkelsesverdige hendelsene er at han i 1984 fastet i 74 dager, fra 25. januar til 7. mars, og verken spiste eller drakk noe mens han var i varetekt hos politiet, samt hans oppsiktsvekkende flukt i 1997 fra Zhengzhou fengselet, som ingen tidligere har lykkes å rømme ifra. Begge bena var brutt slik at han var blitt lam, men plutselig han kunne stå opp, og gå ut, uten at vaktene kunne se han. En offisiell rapport har senere fastslått at han ikke fikk noen hjelp fra verken sine medfanger eller vakter.


== Kilder ==
Hattaway, Paul (2003). Den himmelske mann - hans egen historie : den usedvanlige, men sanne historien om den kinesiske broder Yun. Ottestad: Prokla Media ; I samarbeid med AsiaLink. ISBN 82-719-9219-8.
Kathiawar

Kathiawar er en halvøy ut mot Arabiahavet i det vestlige India. Den er en del av regionen Saurashtra i delstaten Gujarat og kalles også Saurashtra-halvøyen. Kathiawar har et areal på omkring 60 000 km2. Mot nord grenser Kathiawar mot det sesongbasert saltsjøområdet Little Rann of Kutch. Halvøyen avgrenses mot havet i nordvest av Kutchbukten, i vest og sør av Arabiahavet og i sørøst av  Khambhatbukten.
Høyeste punkt er Girnar, der toppen når 1031 moh. Det meste av landet er imidlertid lavt og under 180 moh. 
Klimaet er varmt og tørt. Vegetasjonen består mye av tonebuskskog, med mangrovevekst flere steder langs kysten. Det dyrkes hvete, hirse, peanøtter og bomull. Viktigste byer er Rajkot i innlandet, samt havnebyene Jamnagar ved  Kutchbukten og Bhavnagar ved Khambhatbukten. I innlandet sør på halvøyen finnes nasjonalparken Gir National Park and Wildlife Sanctuary, som blant annet dyreliv også gir beskyttelse til ville asiatiske løver. Blackbuck National Park & Wildlife Sanctuary i øst er etablert spesielt for å beskytte hjorteantilopen, mens Marine National Park and Sanctuary verner korallrev, mangrove, fugler og maritimt dyreliv mellom øyene og fastlandet kysten av Kutchbukten.Det finnes spor av Induskulturen i Kathiawar. Området kom under Mogulriket. I kolonitiden var Kathiawar oppdelt i et stort antall fyrstestater, som ved delingen av kolonitidens India ble integrert i det selvstendige India. Portugal hadde en liten øykoloni, Diu, på sørkysten av Kathiawar. Denne ble innlemmet i India i 1961, sammen med Goa og Daman.


== Referanser ==